ચોથી વન ડેમાં વિન્ડીઝના બોલર્સે ભારતીય બેટ્સમેનોને સારો એવો પાઠ ભણાવ્યો. દુનિયાની સૌથી મજબૂત બેટિંગ લાઇન અપ હોવા છતાં ભારતીય ટીમ ૧૯૦ રનનું લક્ષ્ય હાંસલ કરી શકી નહીં. એ મેચમાં ભારતના ૧૦માંથી આઠ બેટ્સમેન કેચઆઉટ થયા. એમાંથી ચાર બેટ્સમેન વિકેટની પાછળ કેચઆઉટ થયા. એ મેચમાં એવું લાગી રહ્યું હતું કે ભારતીય બેટ્સમેનોએ વચ્ચે કેચઆઉટ થવાની જાણે કે રેસ લાગી હતી અને એવું વિચારીને આવ્યા હતા કે આજે તો બસ કેચઆઉટ જ થવું છે.